ቢሮው ከ191 ሚሊዮን ብር በላይ አስተዳደራዊ ቅጣት ጣለ
አዲስ አበባ:- የአዲስ አበባ ከተማ አስተዳደር ገቢዎች ቢሮ ባለፉት ሰባት ወራት በሽያጭ መመዝገቢያ መሳሪያዎች ላይ ባደረገው ቁጥጥር
3,800 ግብር ከፋዮች መሳሪያውን በአግባቡ ባለመጠቀማቸው ከ191 ሚሊዮን ብር በላይ አስተዳደራዊ ቅጣት እንደተጣለባቸው አስታውቋል።በቢሮው የህግ ማስከበር ዘርፍ ምክትል ቢሮ ኃላፊ አቶ ታምራት ንጉሴ በተለይ ለአዲስ ዘመን ጋዜጣ እንደተናገሩት፤ ባለፉት ሰባት ወራት በሽያጭ መመዝገቢያ መሳሪያዎች ላይ በተደረገ ቁጥጥር 3,800 ግብር ከፋዮች መሳሪያውን በአግባቡ ባለመጠቀማቸው 191ሚሊዮን 430 ሺ ብር አስተዳደራዊ ቅጣት ተጥሎባቸዋል።እንደ አቶ ታምራት ማብራሪያ፤ ባለፉት ሰባት ወራት በ115,437 የንግድ ቤቶች ላይ ቁጥጥር ለማድረግ በእቅድ ተይዞ በ93,467 ወይም 80 ነጥብ 97 የንግድ ቤቶች ላይ ቁጥጥር ለማድረግ ተችሏል። በተደረገው ቁጥጥርም 3,800 ግብር ከፋዮች መሳሪያውን በአግባቡ ባለመጠቀማቸው 191
ሚሊዮን430ሺ ብር አስተዳደራዊ ቅጣት እንደተጣለባቸው ተናግረዋል።የጋራ የቁጥጥር ሥራ በተመረጡ ቅርንጫፍ ጽህፈት ቤቶችና የንግድ ቦታዎች በየዙሩ ለሦስት ቀናት መከናወኑን ኃላፊው ጠቁመው፤ በተደረገውም ቁጥጥር 24,926 ንግድ ቤቶችን ለመጎብኘት ታቅዶ 22,885 የንግድ ቤቶችን ለመፈተሽ ተችሏል። በዚህም 403 ግብር ከፋዮች የህግ ክፍተት የተገኘባቸው በመሆኑ አስተዳደራዊ እርምጃ እንዲወሰድባቸው ተደርጓል ብለዋል። አያሌ ቁጥር ያላቸው
ግብር ከፋዮች በተለይ
ካለደረሰኝ ግብይት በማከናወንና
በሀሰተኛ ደረሰኝ ግብይት
የሚፈጽሙ በመኖራቸው የታቀደውን
ያህል ገቢ እንዳይሰበሰብ
ከማድረጉ ባለፈ ለቀጣይ
የታክስ አስተዳደር ስራዎች
ተግዳሮት መሆናቸውን አቶ
ታምራት ተናግረው፤ በሽያጭ
መመዝገቢያ መሳሪያዎች አጠቃቀም
ላይ ከሚታዩ ክፍተቶች
ባሻገር በመዲናዋ የሚስተዋለውን
ያለደረሰኝ ግብይትና በሀሰተኛ
ደረሰኝ የሚፈጽሙ ግብይቶችን
የግንዛቤ ማስጨበጫ ትምህርት
በመስጠት የሚስተዋሉ ጉድለቶችን
ከማረም ባለፈ በዚህ
ህግ ወጥ ተግባር
ላይ በሚሰማሩ ግብር
ከፋዮች ላይ የሚወሰዱ
እርምጃዎች ተጠናክረው እንደሚቀጥሉ
አሳስበዋል።አዲስ ዘመን የካቲት 25/2012ሶሎሞን በየነ